**Ministerstvo vnútra Slovenskej republiky zastúpené ministrom vnútra**

**Slovenskej republiky Robertom KALIŇÁKOM**

na jednej strane

a

**Odborový zväz polície v Slovenskej republike zastúpený**

**Mariánom MAGDOŠKOM**

na druhej strane

**u z a t v á r a j ú**

KOLEKTÍVNU ZMLUVU VYŠŠIEHO STUPŇA
pre príslušníkov Policajného zboru
na rok 2017

Čl. 1

Všeobecné ustanovenia

1. Podľa zákona č. 2/1991 Zb. o kolektívnom vyjednávaní v znení neskorších predpisov, zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov (ďalej len „zákon č. 73/1998 Z. z.“) a zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov (ďalej len „zákon č. 328/2002 Z. z.“), uzatvára Ministerstvo vnútra Slovenskej republiky (ďalej len „ministerstvo“) na jednej strane a Odborový zväz polície v Slovenskej republike (ďalej len „odborový zväz“) na strane druhej (ďalej len „zmluvné strany") Kolektívnu zmluvu vyššieho stupňa pre príslušníkov Policajného zboru (ďalej len „policajt“) na rok 2017 (ďalej len „kolektívna zmluva“).
2. Táto kolektívna zmluva je záväzná pre obidve zmluvné strany. Kolektívna zmluva určuje všeobecné podmienky záväzné pre uzatvorenie kolektívnych zmlúv na úrovni jednotlivých rozpočtových organizácií ministerstva a príspevkových organizácií ministerstva a príslušnej odborovej organizácie, a to ako podmienky minimálne s výnimkou v oblasti mzdových nárokov.
3. Zmluvné strany zabezpečia zachovanie všetkých odborových práv na útvaroch ministerstva a Policajného zboru v súlade s platnými právnymi predpismi a medzinárodnými zmluvami so zameraním na naplnenie Rezolúcie Rady Európy č. 690/1979 Deklarácia o polícii a Európskej sociálnej charty.
4. Odborovým partnerom
5. ministra vnútra Slovenskej republiky (ďalej len „minister“), štátneho tajomníka ministerstva a prezidenta Policajného zboru je predseda odborového zväzu,
6. ministra alebo ním splnomocnenej osoby v rámci sekcií, úradov a zariadení ministerstva je predseda Rady útvarov ministerstva a Prezídia Policajného zboru,
7. riaditeľa krajského riaditeľstva Policajného zboru je predseda krajskej rady odborového zväzu,
8. riaditeľa centra podpory je predseda krajskej rady odborového zväzu,
9. riaditeľa okresného riaditeľstva Policajného zboru a riaditeľa riaditeľstva hraničnej a cudzineckej polície Sobrance je predseda základnej organizácie odborového zväzu,
10. štatutárneho zástupcu ostatných rozpočtových organizácií ministerstva a príspevkových organizácií ministerstva je predseda základnej organizácie odborového zväzu pôsobiacej v tejto organizácii.

Odborový partner je členom všetkých poradných orgánov subjektov uvedených v odseku 4.

1. Minister, štátni tajomníci ministerstva, prezident Policajného zboru, generálni riaditelia a riaditelia útvarov ministerstva a Policajného zboru majú právo zúčastňovať sa zasadnutí orgánov odborového zväzu. Toto rovnako platí aj pre nadriadených na nižších stupňoch riadenia.
2. Ak všeobecne záväzný právny predpis alebo interný predpis vyžaduje prerokovanie alebo súhlas odborového orgánu, plnenie tejto povinnosti uplatňuje nadriadený útvaru, kde nie je základná organizácia odborového zväzu u príslušnej rady odborového zväzu, alebo predsedu odborového zväzu.
3. Práva a povinnosti vyplývajúce z tejto kolektívnej zmluvy sa vzťahujú na všetkých policajtov.

Čl. 2

Legislatívna oblasť

1. Odborový zväz je riadnym účastníkom vnútrorezortného pripomienkového konania k návrhom všeobecne záväzných právnych predpisov a interných predpisov. Pritom je potrebné dbať, aby sa týmto postupom nesprístupnila utajovaná skutočnosť.
2. Návrhy všeobecne záväzných právnych predpisov, zasielané ministerstvu na pripomienkové konanie, sa prostredníctvom kancelárie ministra postupujú na pripomienkové konanie odborovému zväzu, pokiaľ ich obsahom sú okruhy týkajúce sa právnych, ekonomických, sociálnych istôt a vzdelávania policajtov.
3. Súčasťou návrhu interného predpisu ministerstva, ktorý upravuje právne, sociálne a ekonomické istoty policajtov a bezpečnosť a ochranu zdravia pri výkone štátnej služby, je stanovisko odborového zväzu.
4. Nadriadení, ktorí predkladajú ministrovi návrhy na priznanie, zvýšenie osobného príplatku podľa § 91 ods. 4 zákona č. 73/1998 Z. z. (nad 30 %), tieto prerokujú s príslušným odborovým orgánom.
5. Ministerstvo sa zaväzuje uskutočňovať skončenia služobného pomeru v zmysle ustanovenia § 192 ods. 2 zákona č. 73/1998 Z. z., len po prerokovaní s odborovým zväzom.
6. Ministerstvo umožní odborovému zväzu vyjadrovať sa k návrhom všeobecne záväzných právnych predpisov a interných predpisov v oblastiach vymedzených v § 228 ods. 1 zákona č. 73/1998 Z. z..

**Čl. 3**

**Služobné a odborové orgány vo vzťahu k policajtom**

1. Zmluvné strany si budú vzájomne poskytovať potrebné informácie týkajúce sa podmienok zabezpečovania výkonu štátnej služby policajtov, ich sociálnych a ekonomických podmienok a v súčinnosti pôsobiť na odstraňovanie nedostatkov.
2. Minister, prezident Policajného zboru alebo generálny riaditeľ sekcie kontroly a inšpekčnej služby ministerstva sa zaväzujú na požiadanie odborového zväzu zriadiť komisiu na objektívne prešetrenie sťažností podaných policajtmi, občanmi alebo inými subjektmi, v ktorej bude mať zastúpenie i odborový zväz.
3. Ministerstvo zabezpečí úhradu členských príspevkov v pravidelných intervaloch formou zrážky vo výške 0,8 % z čistého služobného príjmu členom odborového zväzu na základe predchádzajúceho individuálneho písomného súhlasu a takto získané členské príspevky poukáže v podiele 70 % na účet príslušnej základnej organizácie Odborového zväzu polície a 30 % na účet Odborového zväzu polície.

1. Ministerstvo ako zriaďovateľ Centra účelových zariadení ministerstva bude v spolupráci s odborovým zväzom organizovať výmenné zahraničné rekreačné pobyty.
2. Ministerstvo sa zaväzuje, že bude ustanovenie § 228 zákona č. 73/1998 Z. z. realizovať tak, že po dohode s odborovým zväzom ustanoví do poradných orgánov a komisií aj policajtov navrhnutých odborovým zväzom.
3. Ministerstvo sa zaväzuje návrh na udelenie disciplinárnej odmeny, mimoriadne povýšenie do vyššej hodnosti podľa § 51 ods. 1 písm. c) zákona č. 73/1998 Z. z. pred jeho predložením ministrovi, prezidentovi Policajného zboru alebo vedúcemu služobného úradu ministerstva vopred prerokovať s predsedom odborového zväzu alebo ním poverenou osobou za dodržania ustanovení zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. (ďalej len „zákona č. 122/2013 Z. z.“). V prípade mimoriadneho povýšenia v práporčíckej hodnosti prerokuje návrhy s príslušným odborovým partnerom.
4. Ministerstvo poskytne policajtovi odmenu, ak za posledných 6 mesiacov mu nebolo právoplatne uložené disciplinárne opatrenie,
5. pri dosiahnutí 50 rokov veku[[1]](#footnote-1)), vo výške
6. 50 % jeho posledného priznaného mesačného služobného príjmu pri dĺžke nepretržitého trvania služobného pomeru menej ako päť rokov,
7. 100 % jeho posledného priznaného mesačného služobného príjmu pri dĺžke nepretržitého trvania služobného pomeru najmenej päť rokov,
8. podľa § 102a ods. 2 písm. b) a písm. c) zákona č. 73/1998 Z. z., ak bol uvoľnený podľa § 191 alebo prepustený podľa § 192 ods. 1 písm. a) a b) a podľa § 192 ods. 2 zákona č. 73/1998 Z. z. vo výške
9. jeho služobného príjmu podľa § 84 ods. 2 písm. a) až m) zákona č. 73/1998 Z. z., ak služobný pomer v Policajnom zbore trval nepretržite 30 rokov a viac alebo od posledného znovuprijatia služobný pomer trval 30 rokov a viac alebo,
10. podielu jeho služobného príjmu podľa § 84 ods. 2 písm. a) až m) zákona č. 73/1998 Z. z. a čísla 30, vynásobeného počtom rokov trvania služobného pomeru alebo počtom rokov, ktoré uplynuli od posledného znovuprijatia do služobného pomeru v Policajnom zbore, ak služobný pomer v Policajnom zbore trval menej ako 30 rokov.
11. Nadriadený v odôvodnených prípadoch môže odmenu podľa bodu 2 neudeliť. Dôvody neudelenia odmeny vopred prerokuje s príslušným odborovým orgánom.
12. Ministerstvo prerokuje s predsedom odborového zväzu alebo ním poverenou osobou navrhované zmeny v tabuľkách zloženia a počtov najmenej 60 dní pred ich uskutočnením, ak sa s prihliadnutím na ich charakter a rozsah nedohodne inak. Časová lehota začína plynúť dňom prvého prerokovania na príslušnej úrovni riadenia.
13. Ministerstvo sa zaväzuje, že podľa § 228 zákona č. 73/1998 Z. z. v rámci súčinnosti umožní odborovému zväzu vyjadriť sa k návrhom na personálne obsadenie riadiacich funkcií na jednotlivých stupňoch riadenia v lehote najviac päť dní od ich doručenia za dodržania ustanovení zákona č. 122/2013 Z. z..
14. Policajtovi, ktorý v dôsledku organizačnej zmeny bude vykonávať inú službu Policajného zboru[[2]](#footnote-2)), ministerstvo zabezpečí nevyhnutné vzdelávanie a preškolenie.
15. Zmluvné strany si budú pri realizovaní ustanovenia § 226 ods. 3 a 4 zákona č. 73/1998 Z. z. vychádzať v ústrety, kontrolovať ho v praxi a operatívne zabezpečovať nápravu u tých útvarov ministerstva a Policajného zboru, kde dôjde k nezhodám medzi nadriadeným a odborovým funkcionárom.
16. Zmluvné strany sa dohodli, že výnimky zo zásady kariérneho postupu podľa čl. 13 nariadenia ministra vnútra Slovenskej republiky č. 3/2007 o zásadách kariérneho postupu príslušníka Policajného zboru možno udeliť len po predchádzajúcom prerokovaní s predsedom odborového zväzu alebo ním poverenej osoby za dodržania ustanovení zákona č. 122/2013 Z. z..
17. Ministerstvo sa zaväzuje, že v školách rezortnej školskej sústavy vytvorí dostatočné kapacity na poskytovanie špecializovaného policajného vzdelania na základe potrieb výkonu štátnej služby.
18. Ministerstvo sa zaväzuje, že k návrhu na opätovné prijatie do Policajného zboru sa vyjadrí predseda odborového zväzu alebo ním poverená osoba formou odôvodneného stanoviska za dodržania ustanovení zákona č. 122/2013 Z. z..
19. Ministerstvo sa zaväzuje, že návrhy na vydanie personálnych rozkazov ministra alebo disciplinárnych rozkazov ministra, ktoré si vyžadujú prerokovanie alebo schválenie odborovým orgánom zo zákona č. 73/1998 Z. z., predloží na stanovisko vedeniu odborového zväzu.
20. Ministerstvo sa zaväzuje, že zverejní na intranetovej stránke ministerstva všetky voľné systemizované miesta do troch dní od dátumu, keď rozhodnutie o uvoľnení miesta nadobudlo právoplatnosť okrem útvarov, kde celková náplň služobnej činnosti je pod stupňom utajenia.
21. Ministerstvo pri výkone práv jediného akcionára Nemocnice svätého Michala, a. s., Bratislava vyvinie maximálne úsilie na zabezpečenie bezplatného poskytovania potvrdenia policajtovi o vykonaní zdravotnej starostlivosti na preukázanie dôležitej osobnej prekážky v štátnej službe podľa § 79 a 81 zákona č. 73/1998 Z. z..
22. Zmluvné strany sa dohodli, že v prípade potreby sociálneho dialógu na základe požiadania ktorejkoľvek zo zmluvných strán sa stretnú a prerokujú návrhy na zmeny v odmeňovaní a systemizácií policajtov, návrhy na zmeny v materiálno-technickom zabezpečení policajtov, návrhy na zmeny v organizačnej štruktúre alebo dislokácií.
23. Zmluvné strany sa dohodli, že ministerstvo zabezpečí od 1. januára 2017 zvýšenie funkčných platov policajtov o 4 %.
24. Ministerstvo poskytne policajtovi služobné voľno s nárokom na služobný plat v rozsahu jedného dňa na bezodplatnú účasť na darovaní krvi.
25. Zmluvné strany sa dohodli, že ministerstvo umožní policajtovi zvolenému do funkcie v odborových orgánoch (§ 226 ods. 3 zákona) používať služobné cestné vozidlo ministerstva po schválení jazdy príslušným nadriadeným aj počas služobného voľna, ak je to nevyhnutné pre odborársku činnosť a na zaistenie činnosti odborového orgánu. Policajt (volený funkcionár) môže viesť služobné cestné vozidlo ministerstva ak je držiteľom platného povolenia na vedenie služobného cestného vozidla ministerstva a spĺňa ďalšie podmienky na vedenie služobného cestného vozidla ministerstva podľa interného predpisu[[3]](#footnote-3)).

Čl. 4

Sociálna oblasť

1. Ministerstvo na požiadanie odborového zväzu predloží a prerokuje návrh rozpočtu mzdových prostriedkov.
2. Ministerstvo predloží na požiadanie odborovému zväzu prehľad a potrebné podklady o čerpaní mzdových prostriedkov.
3. V prípade, ak finančná situácia v oblasti rozpočtu mzdových prostriedkov umožní tvorbu fondu odmien policajtov, jeho výška a následné použitie bude prerokované 14 dní pred rozpísaním objemov finančných prostriedkov na odmeny s vedením odborového zväzu.
4. Ministerstvo v rozpise rozpočtu finančných prostriedkov stanoví zodpovedajúcu výšku finančných prostriedkov, ktoré budú určené na liečebno-preventívnu starostlivosť v danom rozpočtovom roku.
5. Zmluvné strany sa dohodli, že budú pravidelne raz za polrok prehodnocované objemy finančných prostriedkov vyčlenených na osobné príplatky na podriadených útvaroch. Prideľovanie finančných prostriedkov na osobné príplatky pre podriadené útvary bude prerokované s odborovým partnerom.
6. V rámci vzájomných stykov policajných zborov bude umožnené poskytovať recipročne ubytovanie zahraničným návštevám v ubytovacích zariadeniach ministerstva za cenu stanovenú pre policajtov.
7. Policajtom a ich rodinným príslušníkom bude umožnené využívať rekreačné zariadenia ministerstva na rodinnú rekreáciu pričom cena rekreačného poukazu bude prerokovaná komisiou, ktorej členom bude aj zástupca odborového zväzu.
8. Zmluvné strany sa dohodli, že policajtom bude zabezpečené stravovanie zodpovedajúce zásadám správnej výživy vo všetkých zmenách výkonu štátnej služby podľa všeobecne záväzných právnych predpisov a nariadenia ministra vnútra Slovenskej republiky č. 24/2013 o zabezpečovaní stravovania.
9. Zmluvné strany sa dohodli, že
10. ak dĺžka zmeny pri zabezpečovaní výkonu štátnej služby bude trvať dlhšie ako 11 hodín, poskytne sa policajtovi ďalšie hlavné jedlo za podmienok uvedených v § 141 ods. 2 písm. i) zákona č. 73/1998 Z. z.. Ak dĺžka zmeny bude trvať dlhšie ako 17 hodín, budú mu poskytnuté tri hlavné jedlá. Ak policajt na základe príkazu nadriadeného bude vykonávať štátnu službu nad základný čas služby v týždni, služobnú pohotovosť alebo služobnú pohotovosť na pracovisku prerušenú výkonom štátnej služby, bude mu zabezpečované stravovanie za predpokladu, že doba ich trvania bude dlhšia ako 4 hodiny. Ak štátna služba nad základný čas služby v týždni, služobná pohotovosť alebo služobná pohotovosť na pracovisku prerušená výkonom štátnej služby bude trvať viac ako 11 hodín, patrí mu ďalšie hlavné jedlo, ak bude trvať štátna služba nad základný čas služby v týždni, služobná pohotovosť alebo služobná pohotovosť na pracovisku prerušená výkonom štátnej služby viac ako 17 hodín poskytne sa policajtovi ďalšie hlavné jedlo. Ak je policajtovi nariadená štátna služba nad základný čas služby alebo služobná pohotovosť na pracovisku, ktorá bezprostredne nadväzuje na plánovanú službu a spolu s plánovanou službou trvá viac ako 11 hodín patrí policajtovi ďalšie hlavné jedlo a ak trvá viac ako 17 hodín patrí policajtovi tretie hlavné jedlo.
11. čas policajta strávený na povinnej preventívnej prehliadke počas výkonu štátnej služby pri posudzovaní nároku na stravovanie sa bude považovať ako výkon štátnej služby.

(10) Zmluvné strany sa dohodli, že pri praktickom využívaní

a) priamej zmluvnej formy stravovania vo verejných stravovacích zariadeniach (reštaurácie s obsluhou) bude nominálna hodnota stravného lístka od 1. januára 2017 do výšky 3,50 eur,

b) priamej zmluvnej formy stravovania vo verejných stravovacích zariadeniach (reštaurácie bez obsluhy) bude nominálna hodnota stravného lístka od 1. januára 2017 do výšky 3,50 eur,

c) sprostredkovateľskej formy stravovania (gastrolístky) bude nominálna hodnota od 1. januára 2017 vo výške 3,50 eur,

d) v prípade ak útvar disponuje vlastným stravovacím zariadením, ktoré využíva na prípravu jedál, bude nominálna hodnota stravného lístka od 1. januára 2017 do výšky 3,50 eur.

(11) V prípade žiadosti policajta o diétne stravovanie doloženej písomným odporúčaním ošetrujúceho lekára poskytujúceho špecializovanú zdravotnú starostlivosť v odbore vnútorné lekárstvo, gastroenterológia, diabetológia a chirurgia (ďalej len „ošetrujúci lekár“) mu bude umožnené využívanie sprostredkovateľskej formy stravovania (gastrolístky). Ošetrujúci lekár v písomnom odporúčaní uvedie, na aké časové obdobie odporúča policajtovi diétne stravovanie. Policajti, ktorí mali diétne stravovanie v roku 2016 predložia do 30. júna 2017 nové potvrdenie od ošetrujúceho lekára v súlade s druhou vetou tohto odseku.

(12) Ministerstvo môže poskytnúť príspevok na stravovanie zo sociálneho fondu vo vlastných alebo zmluvných stravovacích zariadeniach aj bývalým policajtom, ktorí splnili podmienky nároku na výsluhový dôchodok[[4]](#footnote-4)) a zároveň dovŕšili vek 62 rokov, alebo splnili podmienky nároku na starobný dôchodok podľa osobitného predpisu[[5]](#footnote-5)), a to podľa konkrétnych finančných možností.

(13) Zmluvné strany sa dohodli, že tvorba sociálneho fondu podľa osobitného predpisu[[6]](#footnote-6)) je od 1. januára 2017 vo výške 1,08 % zo súhrnu služobných príjmov[[7]](#footnote-7)) zúčtovaných policajtom na výplatu za kalendárny rok. Sociálny fond sa tvorí v súlade s programovou štruktúrou rozpočtu spoločne pre všetkých policajtov zaradených podľa podprogramov 0D601, 0D605, 0D606, 0D60A, 0D607 - okrem výcvikového centra Hasičského a záchranného zboru Lešť a Strednej školy požiarnej ochrany, 0D60801- okrem sekcie verejnej správy (ďalej len „podprogramy pre PZ“).

(14) Zásady pre použitie sociálneho fondu pre policajtov zaradených v podprogramoch pre PZ sú

1. Zmluvné strany sa dohodli, že sociálny fond pre podprogramy pre PZ bude rozdelený nasledovne
2. 45 % na stravovanie,
3. 5 % na regeneráciu pracovných síl,
4. 10 % na dopravu do miesta výkonu štátnej služby a späť,
5. 10 % na nenávratné sociálne výpomoci,
6. 30 % na návratné sociálne výpomoci.
7. 45 % z vytvoreného sociálneho fondu sa vyčlení na stravovanie v priebehu výkonu zmien. Tam, kde 45 % zo sociálneho fondu nedosahuje od 1. januára 2017 sumu 0,32 eur na jedno hlavné jedlo sa táto suma upraví presunom z položiek uvedených v bode 1 písm. b) až d) do sumy 0,32 eur, a to rovnako pri využívaní všetkých foriem stravovania.
8. 5 % z vytvoreného sociálneho fondu sa vyčlení na regeneráciu pracovných síl.
9. 10 % z vytvoreného sociálneho fondu sa vyčlení na dopravu do miesta výkonu štátnej služby a späť.
10. Príspevok na regeneráciu pracovných síl a príspevok na dopravu do miesta výkonu štátnej služby a späť (ďalej len „príspevok“) sa poskytne bez predloženia dokladov vo forme peňažného plnenia raz za rok policajtovi, ktorého služobný pomer k 30. novembru príslušného kalendárneho roka trvá. Výška príspevku sa určí podľa celkového počtu policajtov, zostatku finančných prostriedkov sociálneho fondu vytvoreného na uvedený účel v roku a počtu kalendárnych mesiacov, ktoré policajt v príslušnom kalendárnom roku odslúžil. Príspevok sa neposkytne policajtovi ktorému vznikne služobný pomer k 1. novembru príslušného kalendárneho roka a neskôr a policajtovi, ktorý bude k 30. novembru príslušného kalendárneho roka na materskej dovolenke, rodičovskej dovolenke, vo vyšetrovacej väzbe, dočasne pozbavený výkonu štátnej služby alebo zaradený v zálohe[[8]](#footnote-8)). Policajtovi, ktorý je služobne zaradený v Krajskom riaditeľstve Policajného zboru v Bratislave a je mu poskytnutý počas roka 2017 príspevok zo sociálneho fondu na zvýhodnené využívanie liniek MHD prevádzkovaných Dopravným podnikom Bratislava, a. s. a zároveň spĺňa vyššie uvedené kritéria, bude uvedený príspevok poskytnutý v polovičnej výške z prislúchajúcej alikvotnej čiastky. Príspevok nebude vyplatený ak ku dňu 30. septembra 2017 bude jeho hodnota menšia ako 20 eur.

1. Policajtovi, ktorý je služobne zaradený na Krajskom riaditeľstve Policajného zboru v Bratislave (okrem Okresného riaditeľstva Policajného zboru v Malackách, Okresného riaditeľstva Policajného zboru v Senci, Okresného riaditeľstva Policajného zboru v Pezinku), patrí príspevok zo sociálneho fondu na zvýhodnené využívanie liniek MHD prevádzkovaných Dopravným podnikom Bratislava, a. s. na základe Čiastkovej dohody o rozsahu a podmienkach zvýhodneného využívania liniek MHD prevádzkovaných Dopravným podnikom Bratislava, a. s. a policajtmi Krajského riaditeľstva Policajného zboru v Bratislave. Uvedený príspevok sa vypláca v štvrťročných platbách z prostriedkov určených na dopravu do miesta výkonu štátnej služby a späť uvedených v čl. 4 ods. 14 bod 1 písm. c).
2. Zo sociálneho fondu sa 10 % vyčlení na nenávratnú sociálnu výpomoc. Nenávratná sociálna výpomoc sa poskytuje na základe individuálnych žiadostí policajtov predložených v elektronickej forme a následne v písomnej forme podľa stavu finančných prostriedkov sociálneho fondu.
3. Nenávratná sociálna výpomoc sa poskytuje v týchto prípadoch
4. úmrtie policajta; nenávratná sociálna výpomoc sa poskytne rodinnému príslušníkovi[[9]](#footnote-9)), ktorý zabezpečoval pohreb,
5. dočasná neschopnosť na výkon štátnej služby policajta, ktorá nepretržite trvá viac ako 60 kalendárnych dní, najviac do uplynutia podpornej doby[[10]](#footnote-10)),
6. živelná pohroma, ktorá postihla policajta,
7. iná nepredvídaná sociálna situácia značne znižujúca dovtedajší životný štandard policajta,
8. získanie Jánskeho plakety alebo medaily MUDr. Jána Kňazovického,
9. narodenie dieťaťa vo výške 150 eur za každé jedno dieťa narodené v roku 2017; uvedený príspevok môže byť poskytnutý len jednému z rodičov dieťaťa.
10. Nenávratná sociálna výpomoc podľa bodu 8 písm. d) sa môže poskytnúť len tomu žiadateľovi, ktorého výška príjmu spolu s príjmom osôb trvalo s ním žijúcich v spoločnej domácnosti neprekročí dvojnásobok priemernej nominálnej mesačnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok predchádzajúci dva roky kalendárneho roka, za ktorý sa tvorí sociálny fond, ak ďalej nie je ustanovené inak. Pre účely poskytnutia tejto výpomoci (na posúdenie bytovej situácie a platobnej schopnosti žiadateľa) sa za osoby trvalo žijúce v spoločnej domácnosti považuje napr. manžel, manželka, rodičia, druh, družka (alebo iná na roveň postavená osoba) a deti, ku ktorým majú rodičia vyživovaciu povinnosť.
11. Nenávratná sociálna výpomoc podľa bodu 8 písm. a) sa môže poskytnúť na základe písomnej žiadosti rodinného príslušníka9 policajta, ktorý zabezpečoval pohreb, doloženej písomnými dokladmi potvrdzujúcimi výdavky súvisiace s pohrebom, do výšky 800 eur.
12. Nenávratná sociálna výpomoc podľa bodu 8 písm. b) sa poskytne policajtovi na základe písomnej žiadosti doručenej tajomníkovi komisie najneskôr však do 30 kalendárnych dní po ukončení dočasnej neschopnosti na výkon štátnej služby policajta. Výška nenávratnej sociálnej výpomoci sa rovná 90 % priemernej výške straty na zárobku počas kalendárnych dní dočasnej neschopnosti na výkon štátnej služby policajta, najviac však vo výške 165 eur za kalendárny mesiac. Výsledná suma sa zaokrúhľuje na jedno celé euro nahor. Uvedená výpomoc sa neposkytuje pri služobnom úraze policajta.
13. Nenávratnú sociálnu výpomoc podľa bodu 8 písm. c) možno poskytnúť policajtovi na základe písomnej žiadosti a dokladov preukazujúcich výšku škody spôsobenej živelnou pohromou do výšky 1000 eur. Ak mal žiadateľ uzatvorenú poistnú zmluvu na poškodený majetok, je potrebné predložiť doklady o výške náhrady škody zo strany poisťovne.
14. Nenávratnú sociálnu výpomoc podľa bodu 8 písm. d) možno poskytnúť policajtovi na základe písomnej žiadosti a odôvodnenia do výšky 800 eur, to neplatí, ak ide o dôvod podľa bodu 14 písm. a), kedy možno poskytnúť výpomoc až do výšky dvojnásobku sumy určenej pre tento druh výpomoci a bodu 14 písm. e), kedy možno poskytnúť výpomoc do výšky 166 eur. Žiadosť o nenávratnú sociálnu výpomoc podľa bodu 14 písm. a) musí byť doložená kópiou meritórneho rozhodnutia orgánu činného v trestnom konaní, v ktorom je vyčíslená škoda a zároveň uvedené, že škoda bola spôsobená v súvislosti s výkonom služobnej činnosti.
15. Za inú nepredvídanú sociálnu situáciu, ako dôvod pre poskytnutie nenávratnej sociálnej výpomoci podľa bodu 8 písm. d), sa spravidla považuje udalosť
16. útok na majetok policajta vzhľadom na výkon služobnej činnosti, pokiaľ bude preukázaný úmysel a nedošlo k plneniu (poistné plnenie, náhrada škody a podobne); v prípadoch osobitného zreteľa, sa môže suma podľa písmena d) navýšiť z finančných prostriedkov, ktoré zostanú nevyčerpané z iného druhu nenávratnej sociálnej výpomoci za posudzované obdobie,
17. ak osamelý rodič starajúci sa o dieťa alebo deti viac ako tri mesiace nedostal výživné (príspevok na výchovu a starostlivosť o dieťa); v tomto prípade treba preukázať vymáhanie a využitie všetkých možností podľa všeobecne záväzných právnych predpisov,
18. náhla, vážna zmena zdravotného stavu policajta,
19. náhla a vážna zmena zdravotného stavu rodinného príslušníka8 policajta,
20. úmrtie rodinného príslušníka7) policajta, s ktorým žil policajt v spoločnej domácnosti a ktorému zabezpečoval pohreb, na základe písomnej žiadosti doloženej dokladmi o výdavkoch na pohreb, do výšky 166 eur.
21. Príspevok podľa čl. 4 ods. 14 bod 8 písm. e) sa poskytne po predložení žiadosti žiadateľa tajomníkovi komisie. Žiadosť o príspevok je policajt povinný podať najneskôr do 90 kalendárnych dní, po mesiaci v ktorom získal policajt Jánskeho plaketu alebo medailu MUDr. Jána Kňazovického. Zmluvné strany sa dohodli, že ministerstvo poskytne zo sociálneho fondu nenávratnú sociálnu výpomoc podľa bodu 8 písm. e) policajtovi, ktorý v roku 2017 získal
22. bronzovú Jánskeho plaketu príspevok vo výške 40 eur,
23. striebornú Jánskeho plaketu príspevok vo výške 60 eur,
24. zlatú Jánskeho plaketu príspevok vo výške 80 eur,
25. diamantovú Jánskeho plaketu príspevok vo výške 100 eur,
26. medailu MUDr. Jána Kňazoviského príspevok vo výške 130 eur.

1. Príspevok podľa čl. 4 ods. 14 bod 8 písm. f) sa poskytne po predložení žiadosti žiadateľa tajomníkovi komisie spolu s kópiou rodného listu dieťaťa. Žiadosť o príspevok je policajt povinný podať najneskôr do 90 kalendárnych dní, po mesiaci v ktorom sa mu narodilo dieťa.
2. Komisia posudzuje žiadosť o nenávratnú sociálnu výpomoc policajta podľa čl. 4 ods. 14 bod 8 písm. a), c) a d) so zreteľom na
3. odôvodnenosť žiadosti,
4. sociálnu situáciu policajta a osôb trvalo s ním žijúcich v spoločnej domácnosti,
5. výšku disponibilných finančných prostriedkov vyčlenených na poskytovanie nenávratných sociálnych výpomocí.

Komisia po prerokovaní žiadosti oznámi žiadateľovi poskytnutie alebo neposkytnutie výpomoci. V prípade neposkytnutia uvedie dôvod.

1. Nenávratná sociálna výpomoc nie je nároková. Nevyčerpané finančné prostriedky podľa čl. 4 ods. 14 bod 1 písm. a), b), c) a d) budú v príslušnom kalendárnom roku presunuté do objemu finančných prostriedkov na poskytnutie príspevku podľa čl. 4 ods. 14 bod 5.
2. 30 % zo sociálneho fondu sa vyčlení na návratnú sociálnu výpomoc. Zdrojom financovania tejto výpomoci je dohodnuté percentuálne vyjadrenie z tvorby sociálneho fondu bežného roka (t. j. dohodnutá časť z prídelu do sociálneho fondu) a splátky z poskytnutých návratných sociálnych výpomocí. Nepoužité finančné prostriedky vyčlenené na tento účel prechádzajú ako ich zdroj do ďalšieho kalendárneho roka. Tieto zdroje budú analyticky sledované.
3. Ak nie je v rozpočte zabezpečená suma na uspokojenie žiadateľa, ktorý spĺňa všetky podmienky na priznanie výpomoci, jeho žiadosť bude presunutá na najbližšie rokovanie komisie. Žiadosť a prílohy k žiadosti zostávajú v tomto prípade v platnosti aj pre ďalšie obdobie.
4. Doplňujúce kritériá na posudzovanie priznania výšky výpomoci alebo presun žiadosti na neskoršie vybavenie sú
5. čerpanie návratnej sociálnej výpomoci akéhokoľvek druhu v predchádzajúcom období,
6. príjem žiadateľa a s ním posudzovaných osôb žijúcich v spoločnej domácnosti; pre účely poskytnutia tejto výpomoci (na posúdenie bytovej situácie a platobnej schopnosti žiadateľa) sa za osoby trvalo žijúce v spoločnej domácnosti považuje manžel, manželka, rodičia, druh, družka (alebo iná na roveň postavená osoba) a deti, ku ktorým majú rodičia vyživovaciu povinnosť,
7. dĺžka trvania služobného pomeru, štátnozamestnaneckého pomeru alebo pracovného pomeru žiadateľa v útvaroch ministerstva,
8. ďalšie sociálne aspekty (počet detí, rodinný stav a podobne),
9. preverenie skutočností uvedených v žiadosti,
10. iné kritériá.
11. Návratná sociálna výpomoc je nenároková. Postup jej uplatňovania, schvaľovania a poskytovania upravuje interný predpis[[11]](#footnote-11)).
12. Ministerstvo sa zaväzuje, že štvrťročne zverejní na intranetovej stránke ministerstva zoznam policajtov, ktorí požiadali o poskytnutie návratnej sociálnej výpomoci a nenávratnej sociálnej výpomoci (ďalej len „výpomoc“) a zoznam policajtov, ktorým bola výpomoc poskytnutá. Zoznamy budú obsahovať titul, meno, priezvisko, služobné zaradenie (centrum podpory), druh, účel, výšku výpomoci, dátum doručenia žiadosti o výpomoc a dátum poskytnutia výpomoci v súlade s osobitnými predpismi[[12]](#footnote-12)).
13. Generálny riaditeľ sekcie systemizácie a mzdovej politiky ministerstva a riaditelia krajských riaditeľstiev Policajného zboru zriadia sociálne komisie. Sociálna komisia si v štatúte určí oprávnenia a povinnosti, ktoré musia byť v súlade s osobitným predpisom, kolektívnou zmluvou a dobrými mravmi. Sociálna komisia schvaľuje použitie prostriedkov sociálneho fondu. Generálny riaditeľ sekcie systemizácie a mzdovej politiky ministerstva a riaditelia krajských riaditeľstiev Policajného zboru môžu rozhodnutie sociálnej komisie pozastaviť alebo zrušiť, ak je rozhodnutie sociálnej komisie v rozpore so všeobecne záväznými právnymi predpismi, s kolektívnou zmluvou alebo s nariadením Ministerstva vnútra Slovenskej republiky č. 136/2014 o návratnej sociálnej výpomoci zo sociálneho fondu v platnom znení.
14. V sociálnej komisii bude zastúpená každá základná organizácia odborového zväzu jedným členom. Zastúpenie organizačných jednotiek ministerstva je v kompetencii generálneho riaditeľa sekcie systemizácie a mzdovej politiky ministerstva a riaditeľov krajských riaditeľstiev Policajného zboru, pričom počet zástupcov nimi nominovaných je rovnaký ako počet zástupcov odborového zväzu. Predsedom sociálnej komisie je zástupca odborového zväzu, ktorého určí príslušná rada odborového zväzu, tajomníkom sociálnej komisie je zástupca ministerstva. Po dohode zmluvných strán nemusí mať v sociálnej komisii zastúpenie každá základná organizácia odborového zväzu, ale paritné zastúpenie musí byť zachované.
15. Sociálna komisia rozhoduje hlasovaním a o priebehu rokovania vyhotoví tajomník sociálnej komisie zápisnicu, ktorú podpisuje predseda sociálnej komisie a dvaja členovia sociálnej komisie, ktorí budú na začiatku zasadnutia komisie schválení ako overovatelia zápisnice. V prípade rovnosti hlasov pri hlasovaní má predseda sociálnej komisie dva hlasy.
16. Za účelom riešenia prípadných sporov vzniknutých na základe rozhodnutí sociálnych komisií o pridelení prostriedkov zo sociálneho fondu na jednotlivé druhy výpomocí ministerstvo podľa potreby zriadi centrálnu rozhodcovskú komisiu (ďalej len „rozhodcovská komisia“). Rozhodcovská komisia je zložená z dvoch zástupcov odborového zväzu a dvoch zástupcov ministerstva. Predsedom rozhodcovskej komisie je zástupca odborového zväzu. Stanovisko rozhodcovskej komisie je konečné.
17. Z príspevkov zo sociálneho fondu sa vykonáva zrážka preddavku na daň z príjmu zo závislej činnosti a zrážka preddavku na verejné zdravotné poistenie[[13]](#footnote-13)).
18. Príspevok zo sociálneho fondu nepatrí policajtovi, ktorý v čase poukázania finančných prostriedkov na účet žiadateľa, nie je v služobnom pomere, okrem policajta, u ktorého je príspevok súčasťou jeho posledného služobného príjmu5).
19. Policajt, ktorý je služobne zaradený na
20. krajskom riaditeľstve Policajného zboru, na centre podpory alebo jednotke centra podpory s výnimkou Bratislavy, svoju žiadosť o poskytnutie výpomoci zo sociálneho fondu predloží zodpovednému zamestnancovi konkrétneho centra podpory. Žiadosti podľa čl. 4 ods. 14 bod 8 písm. a), c) a d) budú predmetom rokovania sociálnej komisie, ktorá je zriadená na konkrétnom krajskom riaditeľstve Policajného zboru.
21. Krajskom riaditeľstve Policajného zboru v Bratislave alebo na Centre podpory Bratislava svoju žiadosť o poskytnutie výpomoci zo sociálneho fondu predloží zodpovednému zamestnancovi na odbore mzdovej politiky sekcie systemizácie a mzdovej politiky ministerstva. Žiadosti podľa čl. 4 ods. 14 bod 8 písm. a), c) a d) budú predmetom rokovania sociálnej komisie, ktorá je zriadená na Krajskom riaditeľstve Policajného zboru v Bratislave.
22. sekcii, úrade, zariadení ministerstva, centre podpory ministerstva, prezídiu Policajného zboru, Strednej odbornej škole Policajného zboru Bratislava alebo Strednej odbornej škole Policajného zboru Pezinok svoju žiadosť o poskytnutie výpomoci zo sociálneho fondu predloží zodpovednému zamestnancovi na odbore mzdovej politiky sekcie systemizácie a mzdovej politiky ministerstva. Žiadosti podľa čl. 4 ods. 14 bod 8 písm. a), c) a d) budú predmetom rokovania sociálnej komisie, ktorá je zriadená generálnym riaditeľom sekcie systemizácie a mzdovej politiky ministerstva.
23. Strednej odbornej školy Policajného zboru Košice, svoju žiadosť o poskytnutie výpomoci zo sociálneho fondu predloží zodpovednému zamestnancovi na Centre podpory Košice. Žiadosti podľa čl. 4 ods. 14 bod 8 písm. a), c) a d) budú predmetom rokovania sociálnej komisie, ktorá je zriadená na Krajskom riaditeľstve Policajného zboru v Košiciach.

(15) Zmluvné strany sa dohodli, že predsedovia rád odborového zväzu budú mať na odborársku prácu vyčlenené tri dni služobného voľna za mesiac s nárokom na služobný plat.

(16) Zmluvné strany sa dohodli, že predsedovia základných organizácií odborového zväzu, predsedovia krajských rád odborového zväzu, alebo policajti, ktorí boli zvolení do funkcií v odborových orgánoch, budú mať na administratívnu odborársku prácu vyčlenený jeden deň služobného voľna za mesiac v základnej organizácii, ktorá má do 100 členov, dva dni služobného voľna za mesiac v základnej organizácii nad 100 členov s nárokom na služobný plat. Uvedené dni sa im v plnom rozsahu započítavajú do mesačného fondu času služby.

(17) Po zavedení informačného systému SAP HR - sociálne zabezpečenie do plnohodnotnej prevádzky sa budú ďalej skúmať možnosti a podmienky, za ktorých by bolo možné realizovať z dávky výsluhového zabezpečenia, výsluhového dôchodku, platbu členských príspevkov u členov odborového zväzu.

Čl. 5

Materiálno-technické zabezpečenie

Rozsah materiálno-technického zabezpečenia činnosti odborových orgánov bude realizovaný podľa § 228 ods. 2 zákona č. 73/1998 Z. z.. Za nevyhnutné materiálno-technické zabezpečenie pre činnosť odborového zväzu sa považuje bezplatné poskytnutie kancelárskych priestorov vybavených nábytkom, výpočtovou technikou a telekomunikačným spojením. Formou výpožičky budú odborovému zväzu poskytnuté tri služobné cestné vozidlá, ktoré budú používané podľa jeho potrieb. Zmluvu o výpožičke uzatvorí generálny riaditeľ sekcie hnuteľného a nehnuteľného majetku ministerstva s predsedom odborového zväzu. Iné bezplatné a nevyhnutné materiálno-technické zabezpečenie činnosti odborových orgánov je možné iba po dohode ministra s predsedom odborového zväzu.

Čl. 6

Spoločné a záverečné ustanovenia

1. Podmienky v tejto kolektívnej zmluve sú dohodnuté ako podmienky minimálne pre uzatvorenie kolektívnych zmlúv na úrovni jednotlivých rozpočtových organizácií ministerstva a príspevkových organizácií ministerstva a príslušnej odborovej organizácie. Tieto podmienky možno na základe kolektívneho vyjednávania rozpracovať na vlastné podmienky podľa tejto kolektívnej zmluvy a zákona č. 73/1998 Z. z..
2. Zmluvné strany môžu písomne predložiť návrhy na riešenie sporov vyplývajúcich z plnenia tejto kolektívnej zmluvy a sporov pri uzatváraní kolektívnych zmlúv na úrovni rozpočtových organizácií ministerstva a príspevkových organizácií ministerstva. Na tento účel vytvorí minister po dohode s odborovým zväzom do 15 dní od podpísania tejto kolektívnej zmluvy 6 člennú komisiu v paritnom zastúpení oboch strán. Závery prijaté na spoločných rokovaniach sú záväzné pre obidve zmluvné strany.
3. Ktorákoľvek zo zmluvných strán môže navrhnúť rokovanie o zmenách, neplnení alebo doplnení tejto zmluvy. O návrhu sú povinné zmluvné strany rokovať do 15 dní od doručenia návrhu.
4. Zmeny a dodatky tejto kolektívnej zmluvy sa prijímajú iba v písomnej forme a schvaľujú sa rovnako ako kolektívna zmluva.
5. Zmluvné strany sa zaväzujú, že jedenkrát za štvrťrok spoločne vykonajú vyhodnotenie plnenia kolektívnej zmluvy, o ktorom vyhotovia písomný zápis.
6. Ministerstvo sa zaväzuje, že uverejní kolektívnu zmluvu vo Vestníku ministerstva a na intranetovej stránke do 15 dní od jej podpísania.
7. Kolektívna zmluva je vyhotovená v troch rovnopisoch, z toho pre ministerstvo dva rovnopisy a jeden rovnopis pre odborový zväz. Prílohou ku kolektívnej zmluve je Memorandum o úprave platových pomerov príslušníkov Policajného zboru, príslušníkov Hasičského a záchranného zboru a príslušníkov Horskej záchrannej služby.
8. Kolektívna zmluva je platná dňom podpísania zmluvnými stranami.
9. Kolektívna zmluva nadobúda účinnosť dňom 1. januára 2017. Kolektívnu zmluvu zverejní ministerstvo v Centrálnom registri zmlúv.
10. Kolektívna zmluva sa uzatvára na obdobie do 31. decembra 2017.

|  |  |
| --- | --- |
| ...........................................................Robert KALIŇÁK | ......................................................Marián MAGDOŠKO |
| podpredseda vlády a minister vnútraSlovenskej republiky | predseda Odborového zväzu polície v Slovenskej republike |

1. ) § 102a ods. 2 písm. a) zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov. [↑](#footnote-ref-1)
2. ) § 4 zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov. [↑](#footnote-ref-2)
3. ) Nariadenie Ministerstva vnútra Slovenskej republiky č. 68/2010 o používaní služobných cestných vozidiel v znení neskorších predpisov. [↑](#footnote-ref-3)
4. ) Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov. [↑](#footnote-ref-4)
5. ) Zákon č. 461/2003 Z. z. o sociálnom poistení v znení neskorších predpisov. [↑](#footnote-ref-5)
6. ) Zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov. [↑](#footnote-ref-6)
7. ) § 84 ods. 2 zákona č. 73/1998 Z. z. v znení neskorších predpisov. [↑](#footnote-ref-7)
8. ) § 43 a 44 zákona č. 73/1998 Z. z. v znení neskorších predpisov. [↑](#footnote-ref-8)
9. ) § 7 ods. 2 zákona Národnej rady Slovenskej republiky č. 152/1994 Z. z. v znení neskorších predpisov. [↑](#footnote-ref-9)
10. ) § 6 ods. 2, § 17 ods. 2 a 3 a § 18 zákona č. 328/2002 Z. z. v znení neskorších predpisov. [↑](#footnote-ref-10)
11. ) Nariadenie Ministerstva vnútra Slovenskej republiky č. 136/2014 o návratnej sociálnej výpomoci zo sociálneho fondu v platnom znení. [↑](#footnote-ref-11)
12. ) Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

 Zákon č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z.. [↑](#footnote-ref-12)
13. 13) Zákon č. 595/2003 Z. z. o dani z príjmov v znení neskorších predpisov.

 Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov. [↑](#footnote-ref-13)